钦定古今图书集成/明伦汇编/氏族典/第391卷 > 李惟清
## 钦定古今图书集成/明伦汇编/氏族典/第391卷 > 李惟清

按《宋史李惟清传》，“惟清字直臣，下邑人。父仲行，为章

理寺丞，太平兴国三年，迁为京湖北路转运判官，五
年，改监察御史，徙京西转运使，入为度支判官，改主
客员外郎，出为京东转运使。会募丁壮为义军，惟清”
三上疏谏，繇是独选河北，而馀路悉罢。擢屯田郎中、
度支副使。端拱初，迁右谏议大夫，历户部使，改度支
使。淳化三年，迁给事中，充盐铁使。擅减岳茶价市之，
计亏钱万四千馀贯，为卢守仁所发，左授卫尉少卿，
出知广州。至道初，就拜右谏议大夫。太宗闻其廉平，
诏奖之。二年，徙广南东、西路都转运使，寻召拜给事
中，逾月，同知枢密院事。真宗即位，加刑部侍郎，复除
御史中丞。咸平元年卒。子永锡，荫光禄寺丞，坐交游
非类，监和州商税，后至右赞善大夫。次子永德，殿中
丞。